פיטר סרפינוביץ'

פיטר סימון סרפינוביץ' (באנגלית: Peter Szymon Serafinowicz; נולד ב-10 ביולי 1972) הוא שחקן, קומיקאי, מוזיקאי, סופר ומדבב אנגלי. הוא גילם את פיט בסרט "מת על המתים", ודיבב את הדמות של דארת' מול בסרט "מלחמת הכוכבים - פרק 1: אימת הפנטום". סרפינוביץ' נולד ב-10 ביולי 1972 בליברפול. סרפינוביץ' למד בבית הספר היסודי "Our Lady of the Assumption" ואחר כך בבית הספר "St Francis Xavier Secondary School". ב-1993 הופיע סרפינוביץ' לראשונה בשידור בתוכנית רדיו "The Knowledge", תוכנית דוקומנטרית פרודית על תעשיית המוזיקה. אחר כך הופיע בתוכניות של רדיו 4 כגון "Week Ending",‏ "Harry Hill's Fruit Corner",‏ "Grievous Bodily Radio",‏ "The Two Dannys" וב-"A Whole New Ball Game". ב-1 במאי 1997 הופיע סרפינוביץ' בתוכנית הטלוויזיה הסאטירית "The Election Night Armistice" בתפקיד בדיוני של מוז בינגהם, מזכיר העיתונות של מי שהיה אז שר האוצר בממשלת הצללים גורדון בראון, שבמתיחה בשיחת טלפון מתעלל מילולית בעיתונאי ה-BBC ניק רובינסון. ב-1999 הופיע בתוכנית המערכונים "Comedy Nation" וב-"You are Here". עוד שיחק בסיטקום "How Do You Want Me?" מאת סיימון ניי. ב-1999 הופיע פעמים אחדות בסיטקום "מחוקים" של ערוץ 4, בדמות דואן בנזי, יריבו של הדמות הראשית טים ביזלי (סיימון פג). ב-2001 חזר וגילם שוב את אותה הדמות בסדרה. ב-2001 שיחק סרפינוביץ' בתפקיד הראשי בסיטקום "World of Pub" של ערוץ BBC Two, בדמות ששיחק גם בגרסה הרדיופונית של הסדרה. הוא השתתף בסיטקום האינטרנטי "The Junkies" ב-2002 עלתה לשידור הסדרה הקומית "Look Around You", שבה סרטונים בני 10 דקות המחקים את הסרטונים הלימודיים בנושאים מדעיים שנעשו בשנות השבעים של המאה העשרים, וסרפינוביץ' גילם את דמות המדען. את הסדרה כתב סרפינוביץ' יחד עם רוברט פופר, שאותו פגש בצילומי הסדרה "מחוקים". ב-2005 שודרה התוכנית שוב והפעם כפרודיה על הסדרה "עולם המחר" משנות השמונים של המאה העשרים, ובה שיחק סרפינוביץ' בתפקיד פיטר פקרד, אחד המנחים. ב-2003 הופיע סרפינוביץ' בסיטקום נוסף מאת ניי בשם "Hardware" בתפקיד קני. בעונה השנייה של הסדרה ב-2004 שיחק שוב באותו תפקיד. עוד ב-2004 השתתף בסרט האימה הקומי "מת על המתים" בתפקיד פיט, השותף לדירה של שון ואד. עוד באותה שנה שיחק בסרט "חברים לזירה". ב-2006 שיחק בסרט "שישים ושש", על ילד יהודי שחוגג את הבר מצווה שלו באותו יום בו חל גמר מונדיאל 1966, וגילם את דמות הדוד ג'ימי. בשבוע שלפני טקס פרס האוסקר של 2006 הופץ באינטרנט סרט וידאו בשם "O! News" (פרודיה על ערוץ E!) על פסלון אוסקר חדש, ובו מחקה סרפינוביץ' את אלן אלדה, פול מקרטני ואת אל פצ'ינו. סרטון נוסף של "O! News" הופיע בהמשך אותה שנה ובו פרודיה על התביעה המשפטית של חברת Apple Corps נגד חברת אפל. סרטונים אלה עוררו עניין ב-BBC והוזמן אצלו פיילוט לתוכנית בשם "המופע של פיטר סרפינוביץ'". ב-2007 שודרה הסדרה בערוץ BBC Two, עם פרק ספיישל לחג המולד ב-2008. על הופעתו זו זכה סרפינוביץ' בפרס ורד הזהב (Rose d'Or) לבדרן הטוב ביותר ב-2008. הסדרה גם הייתה מועמדת לפרס באפט"א לטלוויזיה לקומדיה הטובה ביותר ב-2009. סרפינוביץ' הופיע בטלוויזיה בתפקידי אורח בסדרות שונות בהן הסדרה הקומית "Smack the Pony", ו"היפיז" (שניהם מ-1999), הסיטקום "Black Books" (מ-2000), "אני אלן פרטרידג'" (2002), "הממלכה הקטנה" (2003), הדרמה הקומית "Murder Most Horrid" (מ-1999), והסדרת הדרמה של ITV "מיס מארפל" (2005). הוא השתתף בשעשועונים אחדים ברדיו ובטלוויזיה. כמו כן השתתף בקביעות בתוכנית "The 99p Challenge", ובשנים 2005, 2006 ו-2008 הופיע בתוכנית "Have I Got News for You", ב-2005 הופיע בשעשועון "8 Out of 10 Cats" וב-2003 הופיע בתוכנית "Qi". ב-19 באוקטובר הופיע בתוכנית האירוח של ג'ונתן רוס, ב-8 באוגוסט 2008 וב-30 ביולי 2010 השתתף בתוכנית "Would I Lie to You?". ב-15 באוקטובר 2009 הופיע בשעשועון "Never Mind the Buzzcocks". ב-2008 עבד סרפינוביץ' על סדרת טלוויזיה חדשה יחד עם רוברט פופר עבור רשת הטלוויזיה האמריקאית Adult Swim. ב-2009 שיחק בסרט "טיפול זוגי" בבימויו של פיטר ביניגסלי בתפקיד סטנלי מנהל בית ההארחה. ב-2010 ביים סרפינוביץ' וידאו קליפ של השיר "I Feel Better" של להקת הוט צ'יפ, צד ב' של הסינגל מתוך האלבום "One Life Stand". ב-2012 ביים וידאו קליפ נוסף ללהקה לשיר "Night & Day" מתוך האלבום "In Our Heads". בקליפ כיכבו לארה סטון, טרנס סטמפ ורג'י ווטס. עוד ב-2010 כיכב יחד עם ויל ארנט בסיטקום "Running Wilde" של רשת פוקס, פרי עטו של מיטשל הורוויץ היוצר של הסדרה "משפחה בהפרעה". הסדרה שודרה לראשונה בפוקס ב-21 בספטמבר 2010, ובוטלה אחרי 13 פרקים. ביוני 2013 הקליט סרפינוביץ' את הספר "דני אלוף העולם" מאת רואלד דאל. ביולי 2013 ביים בפעם הראשונה סרט קולנוע בשם "I See What You Did There" אותו כתב יחד עם דני וולאס. ב-2014 פורסם שסרפינוביץ' יגלם את הדמות של קרולי בעיבוד של הרומן "בשורות טובות" מאת טרי פראצ'ט וניל גיימן. באותה שנה השתתף בסרט "שומרי הגלקסיה" בתפקיד גארטן סאאל. עוד שיחק בתפקיד אורח בעונה התשיעית של סדרת המדע בדיוני "דוקטור הו". סרפינוביץ' מככב בסדרה "הקרצייה" של אמזון. פרק הפיילוט שודר לראשונה ב-19 באוגוסט 2016. סרפינוביץ' נשוי לשחקנית האנגלייה שרה אלכסנדר. מדיה וקבצים בנושא פיטר סרפינוביץ' בוויקישיתוף אתר האינטרנט הרשמי של פיטר סרפינוביץ' פיטר סרפינוביץ', ברשת החברתית פייסבוק פיטר סרפינוביץ', ברשת החברתית אקס (טוויטר) פיטר סרפינוביץ', ברשת החברתית אינסטגרם פיטר סרפינוביץ', סרטונים בערוץ היוטיוב פיטר סרפינוביץ', במסד הנתונים הקולנועיים IMDb (באנגלית) פיטר סרפינוביץ', באתר AllMovie (באנגלית) פיטר סרפינוביץ', במסד הנתונים הקולנועיים KinoPoisk (ברוסית) פיטר סרפינוביץ', באתר AllMusic (באנגלית) פיטר סרפינוביץ', באתר MusicBrainz (באנגלית) פיטר סרפינוביץ', באתר Discogs (באנגלית) Philby, Charlotte (29 August 2008). "My Secret Life: Peter Serafinowicz, Actor and comedian, age 36". The Independent. "Exclusive Interview – Peter Serafinowicz". Hey Guys. 29 September 2011. "Rose d'Or Winners 2008" (PDF). Rose d'Or AG. 6 במאי 2008. אורכב מ-המקור (PDF) ב-30 במאי 2008. נבדק ב-7 במאי 2008. {{cite web}}: (עזרה) Powder Blue Internet Business Solutions. "Say 'Hebbo' to Tarvuism!". chortle.co.uk. Andreeva, Nellie (11 July 2010), "Peter Serafinowicz Joins 'Running Wilde'", Deadline Hollywood, retrieved 12 July 2010 "Danny, the Champion of the World". Penguin Books. Retrieved 20 November 2015 "Peter Serafinowicz Moves to Directing with 'I See What You Did There'". firstshowing.net. 15 ביולי 2013. נבדק ב-17 ביולי 2013. {{cite news}}: (עזרה) "Peter Serafinowicz Directing I See What You Did There". empireonline.com. 16 ביולי 2013. נבדק ב-17 ביולי 2013. {{cite news}}: (עזרה) Brown, Brigid (5 בספטמבר 2014). "BBC Radio Brings Neil Gaiman and Terry Pratchett's Good Omens to Life". BBC America. נבדק ב-6 בספטמבר 2014. {{cite news}}: (עזרה) Cesista, Eve (25 March 2016). "'Guardians of the Galaxy 2' Actor Peter Serafinowicz Confirms 'The Tick' Role". Aussie Network News. Cameron K McEwan (26 בספטמבר 2015). "Peter Serafinowicz joins Doctor Who – more Star Wars actors who have done the same". metro.co.uk. Metro News. נבדק ב-28 בפברואר 2016. {{cite web}}: (עזרה) Goldman, Eric (18 August 2016). "The Tick: 'Pilot' Review". IGN Philby, Charlotte (30 באוגוסט 2008). "My Secret Life: Peter Serafinowicz". The Independent. London. נבדק ב-10 בספטמבר 2008. {{cite news}}: (עזרה)